CELEX: 31989R1796
Language: el
Date: 1989-06-22 00:00:00
Title: Kανονισμός (ΕΟΚ) αριθ. 1796/89 της Επιτροπής της 22ας Ιουνίου 1989 για την εφαρμογή συμπληρωματικών κατηγοριών ποιότητας για τα σπαράγγια και τα ραδίκια witlοof

Avis juridique important

|

31989R1796

Kανονισμός (ΕΟΚ) αριθ. 1796/89 της Επιτροπής της 22ας Ιουνίου 1989 για την εφαρμογή συμπληρωματικών κατηγοριών ποιότητας για τα σπαράγγια και τα ραδίκια witlοof  

Επίσημη Εφημερίδα αριθ. L 176 της 23/06/1989 σ. 0029 - 0029

***** ΚΑΝΟΝΙΣΜΟΣ (ΕΟΚ) αριθ. 1796/89 ΤΗΣ ΕΠΙΤΡΟΠΗΣ  της 22ας Ιουνίου 1989  για την εφαρμογή συμπληρωματικών κατηγοριών ποιότητας για τα σπαράγγια και τα ραδίκια witloof  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1035/72 του Συμβουλίου της 18ης Μαΐου 1972 περί κοινής οργανώσεως της αγοράς στον τομέα των οπωροκηπευτικών (1), όπως τροποποιήθηκε τελευταία από τον κανονισμό (ΕΟΚ) αριθ. 1119/89 (2), και ιδίως το άρθρο 4,  Εκτιμώντας:  ότι, βάσει του άρθρου 4 παράγραφος 1 του κανονισμού (ΕΟΚ) αριθ. 1035/72, τα προϊόντα που ανταποκρίνονται στα χαρακτηριστικά της ποιοτικής κατηγορίας ΙΙΙ ή σε ορισμένα ειδικά χαρακτηριστικά, γίνονται δεκτά για τη διάθεση στο εμπόριο υπό εξαιρετικούς όρους, ειδικότερα για να ληφθούν υπόψη τα ιδιαίτερα χαρακτηριστικά ενός προϊόντος κατά τη διάρκεια μέρους ή κατά τη διάρκεια του συνόλου της περιόδου εμπορίας· ότι από την αναγκαιότητα αυτή έγινε για τα σπαράγγια και τα ραδίκια witloof ο κανονισμός (ΕΟΚ) αριθ. 1387/88 της Επιτροπής (3)· ότι η αναγκαιότητα αυτή εξακολουθεί να υπάρχει και δικαιολογεί την παράταση του εν λόγω μέτρου.  ότι η ποιοτική κατηγορία ΙΙΙ προστέθηκε στις κοινές ποιοτικές προδιαγραφές ιδίως για τα σπαράγγια, από τον κανονισμό (ΕΟΚ) αριθ. 1194/69 του Συμβουλίου (4), όπως τροποποιήθηκε τελευταία από τον κανονισμό (ΕΟΚ) αριθ. 1677/88 (5)· ότι, όσον αφορά τα ραδίκαι witloof, αυτή η συμπληρωματική κατηγορία περιελήφθη στις προδιαγραφές, που καθορίστηκαν από τον κανονισμό (ΕΟΚ) αριθ. 2213/83 της Επιτροπής (6), όπως τροποποιήθηκε από τον κανονισμό (ΕΟΚ) αριθ. 1654/87 (7)·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Οπωροκηπευτικών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Οι ποιοτικές κατηγορίες ΙΙΙ που καθορίζονται:  - για τα σπαράγγια, από τον κανονισμό (ΕΟΚ) αριθ. 1194/69,  - για τα ραδίκια witloof, από τον κανονισμό (ΕΟΚ) αριθ. 2413/88,  εφαρμόζονται από την 1η Ιουλίου 1989 έως τις 30 Ιουνίου 1990.  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 22 Ιουνίου 1989.  Για την Επιτροπή  Ray MAC SHARRY  Μέλος της Επιτροπής  (1) ΕΕ αριθ. L 118 της 20. 5. 1972, σ. 1.  (2) ΕΕ αριθ. L 118 της 29. 4. 1989, σ. 12.  (3) ΕΕ αριθ. L 128 της 21. 5. 1988, σ. 23.  (4) ΕΕ αριθ. L 157 της 28. 6. 1969, σ. 1.  (5) ΕΕ αριθ. L 150 της 16. 6. 1988, σ. 21.  (6) ΕΕ αριθ. L 213 της 4. 8. 1983, σ. 13.  (7) ΕΕ αριθ. L 153 της 13. 6. 1987, σ. 35.